**Na Akademski in raziskovalni mreži Slovenije – Arnes –** razvijamo in nudimo varne in napredne informacijske ter komunikacijske storitve.

Te zanima delo z multimedijskimi storitvami in opremo? Si želiš priložnost za kreativno delo, ki ga popestri tudi razgibano delo na terenu? Ti izziv predstavlja reševanje težav? Imaš željo po pridobivanju novega znanja in sodelovanja v mednarodnih ekipah?

Pridruži se naši ekipi za multimedijo, ki skrbi za razvoj in delovanje množice sodobnih multimedijskih storitev, med drugim največji izobraževalni video portal v Sloveniji; sistem za prenose v živo, ki omogočajo hkraten ogled dogodkov več tisoč gledalcem, tudi v ločljivosti 4K; napredno visokokakovostno videokonferenčno sodelovanje kadarkoli in kjerkoli; sistem, ki omogoča poučevanje na daljavo. Iščemo in testiramo najsodobnejšo opremo, razvijamo storitve, ki izobraževalnim in raziskovalnim organizacijam lajšajo delo na področju multimedije.

**Pridruži se nam kot**

**STROKOVNJAK NA PODROČJU MULTIMEDIJSKIH STORITEV (m/ž)**

**Naloge in odgovornosti:**

* Načrtovanje in vpeljava multimedijskih rešitev in storitev,
* skrb za strežnike, odkrivanje napak in njihova odprava,
* priprava specifikacij, sodelovanje z razvijalci in pregled kode,
* skrb za opremo za zagotavljanje multimedijskih storitev,
* sodelovanje v mednarodnih in domačih projektih,
* pisanje navodil in pomoč uporabnikom,
* opravljanje dežurstev in intervencij izven delovnega časa za področje multimedijskih storitev.
* ostale naloge po navodilu vodje.

**Pričakujemo:**

* Dobro poznavanje strežniškega operacijskega sistema Linux,
* poznavanje strežniškega okolja Windows,
* izkušnje iz sistemske administracije,
* poznavanje multimedijskih tehnologij, rešitev, storitev in opreme,
* poznavanje omrežnih tehnologij: Ethernet, IPv4, IPv6,
* VII. stopnja izobrazbe (univerzitetni programi / 2. bolonjska stopnja).

**Želena znanja, izkušnje in sposobnosti:**

* Vozniško dovoljenje kategorije B,
* sposobnost dela v skupini in tudi samostojnega dela na projektu,
* aktivno znanje angleškega jezika,
* komunikacijske veščine.

**Ponujamo:**

* Možnost samostojnega strokovnega dela,
* prilagodljiv delovni čas,
* posluh za nove ideje,
* izobraževanja in skrb za razvojni napredek zaposlenih,
* privlačno in pozitivno delovno okolje,
* stalen stik z najnovejšimi tehnologijami,
* delo v mladem, fleksibilnem in kreativnem okolju.

Delovno razmerje bomo sklenili za določen čas enega leta z možnostjo in željo dolgoročnejšega sodelovanja.

Prijave pod šifro MULTIMEDIJA pošljite na naslov zaposlitev@arnes.si